LUONNOS 1.10.2021

Valtioneuvoston asetus

vesienhoidon järjestämisestä annetun valtioneuvoston asetuksen muuttamisesta

Valtioneuvoston päätöksen mukaisesti

*kumotaan* vesienhoidon järjestämisestä annetun valtioneuvoston asetuksen (1040/2006) 27 §:n 2 momentti, sellaisena kuin se on asetuksessa 929/2016,

*muutetaan* 2 § ja 4 §:n 2 momentti ja asetuksen liitteen 5 kohta 1, sellaisena kuin niistä on 4 §:n 2 momentti asetuksessa 869/2020, sekä

*lisätään* liitteeseen 7 uudet kohdat 44–46, sellaisena kuin se on asetuksessa 341/2009, seuraavasti:

2 §

Vesienhoitosuunnitelmakausi

Vesienhoidon ja merenhoidon järjestämisestä annetun lain (1299/2004), jäljempänä vesienhoitolaki, 11 §:ssä tarkoitettu vesienhoitosuunnitelma laaditaan kuudeksi vuodeksi kerrallaan. Vesienhoitoalueiden ensimmäiset vesienhoitosuunnitelmat on valmisteltava siten, että ne hyväksytään viimeistään 21 päivänä joulukuuta 2009.

4 §

Erityiset alueet

— — — — — — — — — — — — — — — — — — — — — — — — — — — — — —

Lannan ja lannoitteiden käytöstä, varastoinnista ja käsittelystä sekä eläintuotannosta aiheutuvien päästöjen ehkäisemisestä ja vähentämisestä säädetään eräiden maa- ja puutarhataloudesta peräisin olevien päästöjen rajoittamisesta annetussa valtioneuvoston asetuksessa (1250/2014).

———

Tämä asetus tulee voimaan päivänä kuuta 20 .

Helsingissä x.x.20xx

ministeri Etunimi Sukunimi

Nimike Etunimi Sukunimi

Liite 5

Vesienhoitosuunnitelmassa esitettävät tiedot:

1. a) Yhteenveto vesienhoitoalueen pinta- ja pohjavesien ominaispiirteiden selvityksistä.

1. b) Pintavesien vertailuolojen määrittely.

1. c) Perustelut biologisen laatutekijän pois jättämiselle pintavesityypin ekologisen tilan arvioinnissa, kun kyseiselle laatutekijälle ei ole mahdollista määritellä luotettavia tyypille ominaisia vertailuoloja ja tämä johtuu laatutekijän suuresta luonnollisesta vaihtelusta, joka ei ole vain vuodenaikojen vaihtelun aiheuttamaa.

— — — — — — — — — — — — — — — — — — — — — — — — — — — — — —

Liite 7

A) Pohjavettä pilaavat aineet ja niiden ympäristönlaatunormit1

Aine Pohjaveden ympäristönlaatunormi Yksikkö

— — — — — — — — — — — — — — — — — — — — — — — — — — — — — —

44. TNT (2, 4, 6-trinitrotolueeni) 6 µg/l

45. RDX (Heksogeeni) 16 µg/l

46. HMX (Oktogeeni) 440 µg/l

— — — — — — — — — — — — — — — — — — — — — — — — — — — — — —